A deficultat d'os pasos per as mans de Lacunas y l'Escalialla ha feto que ro camín ixe, que nomás ye peyatonal per a par de ra valle, o haigan d'habere establito a man de ro río Bellós, dende a Ribereta dica o puande de Santigós, no mica leixos ye d'o casar de Sercué. As puntas d'A Estiva primero y d'O Mondoto dempuesas, en han feto d'esta versande una baixadera prou feriosa, que encaixona ra valle prou més si cabe perque de l'atra ripa fa ra baixata ro puntal més alto d'as Sestrals.